เงินบาทปิดทรงตัว ลุ้นแนวต้านสำคัญคืนนี้
ค่าเงินบาทปิดตลาด (15 ก.พ.) ที่ระดับ 35.63/64 บาท/ดอลลาร์ จากตอนเช้าที่เปิดตลาดที่ระดับ 35.57/59 บาท/ดอลลาร์ ระหว่างวันเคลื่อนไหวทดสอบ High ที่ 35.70 บาท/ดอลลาร์ และทดสอบ Low ที่ 35.58 บาท/ดอลลาร์
15 ก.พ. 2559

นักบริหารเงินเปิดเผยถึงค่าเงินบาทปิดตลาด (15 ก.พ.) ที่ระดับ 35.63/64 บาท/ดอลลาร์ จากตอนเช้าที่เปิดตลาดที่ระดับ 35.57/59 บาท/ดอลลาร์ ระหว่างวันเคลื่อนไหวทดสอบ High ที่ 35.70 บาท/ดอลลาร์ และทดสอบ Low ที่ 35.58 บาท/ดอลลาร์
“ทดสอบ High หลังเปิดตลาดตอนเช้าไปได้สักระยะ แล้วพอไม่ผ่าน 35.70 ก็ลงมาตลอด แต่ก็อ่อนค่ากลับขึ้นมาได้ ส่วนประเด็นตัวเลขเศรษฐกิจที่สภาพัฒน์รายงานไม่มีผลอะไรต่อค่าเงินบาท เพราะเป็นไปตามที่คาดการณ์กันอยู่แล้ว” นักบริหารเงินกล่าว
ขณะที่ทิศทางค่าเงินบาทยังต้องลุ้นว่าคืนนี้เงินบาทจะผ่าน 35.70 บาท/ดอลลาร์ไปได้หรือไม่ ถ้าไม่ผ่านก็น่าจะลงต่อ ประเมินกรอบการเคลื่อนไหวของเงินบาทวันพรุ่งนี้น่าจะอยู่ระหว่าง 35.50-35.75 บาท/ดอลลาร์
 
ที่มา: สำนักข่าวอินโฟเควสท์